Държавен вестник, бр. 51, 2017 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  51
(2) При подаване на заявлението органите по 
ал. 1 информират кандидата за процесуалните 
му права и задължения, за последствията от 
неспазването на задълженията му по чл. 21е, 
т. 2 – 5 ЗЧРБ, като за това се изготвя прото­
кол. Протоколът се подписва от кандидата и 
от служителя. 
(3) Заявлението се подава пред органите 
на дирекция „Миграция“ или сектори и групи 
„Миграция“ при ОДМВР по постоянен адрес 
или адрес на пребиваване. 
(4) За малолетните лица заявлението се 
подава от техните родители или настойници, 
а за непълнолетните лица се приподписва от 
родителите или от попечителите им. Заяв­
лението се подава само от единия родител, 
когато другият е лишен от родителски права.
Чл. 63б. (1) След като бъде подадено заяв­
лението, дирекция „Миграция“ или сектори 
и групи „Миграция“ при ОДМВР провеждат 
интервю, като писмено уведомяват кандидата 
за датата, мястото и часа на провеждане на 
интервюто. За малолетните лица интервюто се 
провежда с техните родители или настойници. 
При провеждане на интервю с непълнолетни 
лица те се придружават от родителите или 
от попечителите им. 
(2) В хода на интервюто дирекция „Миг­
рация“ или сектори и групи „Миграция“ 
при ОДМВР вписват в протокол следните 
обстоятелства:
1. данни за самоличността на кандидата 
(име и фамилно име, предишно име и фамил­
но име, предишно гражданство, пол, място и 
дата на раждане, моминско име на майката);
2. данни за наличните документи за само­
личност и пътуване (вид и номер на документа, 
срок на валидност, място и дата на издаване, 
име на издаващия орган);
3. семейно положение, място на сключване 
на брака;
4. професия и образование;
5. местоживеене в страната на обичайно 
пребиваване;
6. постоянен адрес/адрес на пребиваване 
в Република България.
(3) Протоколът от интервюто се прочита 
на кандидата и се подписва от кандидата 
и от служителите, провеждащи интервюто. 
За малолетните лица протоколът се под­
писва от техните родители и настойници, а 
за непълнолетните лица се приподписва от 
родителите или от попечителите им. В слу­
чаите на непридружени непълнолетни лица 
и малолетни лица протоколът се подписва/
приподписва съгласно чл. 15, ал. 7 от Закона 
за закрила на детето. 
Чл. 63в. Дирекция „Миграция“ може да про­
вежда допълнителни интервюта с кандидата 
за получаване на статут лице без гражданство, 
като писмено уведомява кандидата за датата, 
мястото и часа на провеждане на интервюто. 
Чл. 63г. (1) В хода на производството във 
връзка с установяването на липса на граж­
данство кандидатът трябва да докаже или 
обоснове положението си на лице без граж­
данство, по-специално по отношение на:
1. мястото му на раждане;
2. предишно местоживеене;
3. гражданство на членовете на семейството 
и родителите му.
(2) Към заявлението се прилага удосто­
верение за раждане, официални документи, 
удостоверяващи обстоятелствата по ал. 1, и 
документ за законното му пребиваване на 
територията на Република България.
(3) Дирекция „Миграция“ може да изисква 
допълнителна информация от други държавни 
структури с оглед на изясняване на обстоя­
телствата за възможността за предоставяне 
статут лице без гражданство. 
Чл. 63д. (1) Дирекция „Миграция“ или 
сектори и групи „Миграция“ при ОДМВР 
след провеждане на интервюто предоставят 
преписката на Държавна агенция „Национална 
сигурност“ или на съответните териториални 
дирекции „Национална сигурност“. Държавна 
агенция „Национална сигурност“ и съответ­
ната териториална дирекция „Национална 
сигурност“ предоставят писмено становището 
си в срок до 30 работни дни. 
(2) За изясняване на фактите и на обстоя­
телствата във връзка с производството за 
предоставяне на статут лице без гражданство 
дирекция „Миграция“ или сектори и групи 
„Миграция“ при ОДМВР след провеждане 
на интервюто могат да предоставят копие от 
преписката на Министерството на външни­
те работи за оказване на административно 
съдействие. Министерството на външните 
работи предоставя исканата информация в 
срок до 45 дни.
(3) Дирекция „Миграция“ може писмено да 
изиска от Министерството на правосъдието 
информация относно гражданството на ли­
цето съгласно чл. 40, ал. 1, т. 2 от Закона за 
българското гражданство, която се предоставя 
в 15-дневен срок.
Чл. 63е. (1) Директорът на дирекция „Миг­
рация“ предоставя статут на лице без граж­
данство, прекратява, спира, възобновява или 
отказва предоставянето му с решение, за което 
кандидатът се уведомява писмено. 
(2) С изрично писмено заявление чуждене­
цът може да оттегли подаденото заявление за 
предоставяне статут на лице без гражданство.
(3) Решението се издава в срок до 6 месеца 
от подаването на заявлението, като в случаите 
на правна и/или фактическа сложност срокът 
може да бъде продължен с още два месеца.
(4) Когато с решението се предостави статут 
на лице без гражданство на непридружено 
непълнолетно лице или на малолетно лице, 
решението от производството се предоставя и